महाराष्ट्र में कुल 47 आदिवासी जनजातियाँ पायी जाती है। जो आजादी के 65 साल बाद भी अपनी आदिम अवस्था में जी रही है। सह्याद्री, सातपुडा, गोंडवाना में यह समाज देखने को मिलता है। शिक्षा के प्रचार प्रसार और सभ्य समाज की उपेक्षा ने उन्हें अपने आप का निरिक्षण और आदिवासी समाज का चिंतन करने को मजबुर किया है। जिसके चलते आज विभिन्न स्तरों पर आदिवासी साहित्य सम्मेलन, नवोदित आदिवासी प्रशिक्षण- शिविर,और साहित्यिक मेलों का आयोजन किया जा रहा है। आदिवासीयों को साहित्य लिखने की प्रेरणा प्राकृतिक संसाधनों, विभिन्न कलाओं, और ऐतिहासिक घटनाओं से मिली है। आज महाराष्ट्र में आदिवासी लेखकों द्वारा वेदना और विद्रोह का साहित्य बडे पैमाने पर लिखा जा रहा है। जिनमें भुजंग मेश्राम, वाहरु सोनवणे, डॉ. विनायक तुमराम, वामन शेडमाके, नेताजी राज गडकर, उषा किरण आत्राम का नाम प्रमुखता से लिया जाता है। विनायक तुमराम कविता के माध्यम से आशावादी दृष्टिकोन नजर आता है। वह अपने काव्य के माध्यम से एकलव्य से बातचीत करता है और एकलव्य के साथ हुए अन्याय को वह अपनी कविता में वाणी देता है –